CELEX: 62014TN0337
Language: el
Date: 2014-05-08 00:00:00
Title: Υπόθεση T-337/14: Προσφυγή της Rezon OOD κατά ΓΕΕΑ — mobile.international GmbH (mobile.de proMotor) κατά ΓΕΕΑ

28.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/24
            
         Προσφυγή της Rezon OOD κατά ΓΕΕΑ — mobile.international GmbH (mobile.de proMotor) κατά ΓΕΕΑ
   (Υπόθεση T-337/14)
   2014/C 245/32
   Γλώσσα του δικογράφου της προσφυγής: η βουλγαρική
   
      Διάδικοι
   
   
      Προσφεύγουσα: Rezon OOD (Σόφια, Βουλγαρία) (εκπρόσωποι: P. Kănchev και T. Ignatova, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: mobile.international GmbH (Dreilinden, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 19ης Φεβρουαρίου 2014, που εκδόθηκε στην υπόθεση R 950/2013-1,
            
         
               —
            
            
               να δεχτεί τα αιτήματα που υποβλήθηκαν ενώπιον των τμημάτων του ΓΕΕΑ,
            
         
               —
            
            
               να δεχτεί την αίτηση περί κηρύξεως της ακυρότητας του κοινοτικού σήματος «mobile.international GmbH» στο σύνολό της,
            
         
               —
            
            
               να καταδικάσει το καθού στα δικαστικά έξοδα,
            
         
               —
            
            
               να επιτρέψει τον διορισμό εμπειρογνωμόνων για τη συναγωγή συμπερασμάτων όσον αφορά τα αποδεικτικά ζητήματα στο πλαίσιο της προσφυγής.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: το λεκτικό σήμα «mobile.de proMotor», για υπηρεσίες που εμπίπτουν στις κλάσεις 35, 38, 41 και 42 — υπ’ αριθ. 4 896 643 αίτηση καταχωρίσεως κοινοτικού σήματος
   
      Δικαιούχος του κοινοτικού σήματος: ο αντίδικος ενώπιον του τμήματος προσφυγών:
   
      Αιτούσα την κήρυξη της ακυρότητας του κοινοτικού σήματος: η προσφεύγουσα
   
      Αιτιολογία της αιτήσεως κηρύξεως της ακυρότητας: λόγος σχετικής ακυρότητας που βασίζεται στον συνδυασμό των άρθρων 53, παράγραφος 1, και 8, παράγραφος 1, στοιχεία β' και γ', του κανονισμού 207/2009.
   
      Απόφαση του τμήματος ακυρώσεως: απόρριψη της αιτήσεως
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: παράβαση του άρθρου 78, παράγραφος 1, στοιχείο στ', του κανονισμού 207/2009, ερμηνευόμενο σε συνδυασμό με το άρθρο 76 του ίδιου κανονισμού και με τον κανόνα 22, παράγραφος 3, του κανονισμού 2868/95, παράβαση του άρθρου 53, παράγραφος 1, στοιχείο α', του κανονισμού 207/2009· σύγκρουση, λόγω της διευρύνσεως της Ένωσης, μεταξύ του κοινοτικού σήματος που καταχωρίσθηκε μετά τη διεύρυνση και του εθνικού σήματος που καταχωρίσθηκε πριν από αυτήν